Savana
Savana seu savanna (verbum Taíno mutuatum) est oecosystema terrae gramineae ubi arbores tam parvae sunt adeoque latis spatiis inter se distant, ut tegimen non claudatur. Tegimen apertum satis lucis solum accedere sinit ut continuae sustineantur herbae, quae praecipue in graminibus fixationis carbonis generis C4 consistunt. Aliquae classificationis rationes savanas terrarum graminearum agnoscunt, ubi arbores absunt. Clima savanense plerumque est calidum per annum. Sunt duo tempora anni: tempus siccum et tempus humidum; hoc quinque usque octo menses, illud quattuor adusque septem durat.